რალფი ტეხავს ინტერნეტს: გამანადგურებელი რალფი 2
რალფი ტეხავს ინტერნეტს: გამანადგურებელი რალფი 2 (ინგლ. Ralph Breaks the Internet) — ამერიკული კომიკური ანიმაციური ფილმი, რომელიც დამზადებულია Walt Disney Animation Studios– ის მიერ. მისი დისტრიბუტორია Walt Disney Pictures. ეს არის სტუდიის მიერ წარმოებული 57-ე ანიმაციური ფილმი, რომელიც წარმოადგენს გამანადგურებელი რალფი-ის გაგრძელებას. ფილმის რეჟისორები იყვნენ რიჩ მური და ფილ ჯონსტონი, სცენარზე მშაობდნენ ჯონსტონი და პამელა რიბონი, პროდიუსერია კლარკ სპენსერი და აღმასრულებელი პროდიუსერი ჯონ ლასეტერი, კრის უილიამსი და ჯენიფერ ლი. ფილსიახმოვანებენ მსახიობები: ა ნ რაილიის, სარა სილვერმაის, ჯეკ მაკბრეიერის, ჯეინ ლინსა და ედ ო'ნი, რომლებიც ფილმში პირველი ფილმიდან მონაწილეობენ. ახალ მსახიობებს შორის არიან: გალ გადოტი, ტარაჯი პ. ჰენსონი და ალფრედ მოლინა. გამანადგურებელი რალფი- ის გაგრძელების შესახებ პირველად საუბარი 2012 წლის ოქტომბერში დაიწყო. ფილმისთვის სამი განსხვავებული სცენარი შეიქმნა, კინემატოგრაფების საბოლოო შეთანხმებამდე. ფილმი ოფიციალურად გამოცხადდა 2016 წლის ივნისში, როგორც რალფი ტეხავს ინტერნეტს: გამანადგურებელი რალფი 2, რა დროსაც მსახიობებმა კონტრაქტებს ხელი მოაწერეს. კინტრაქტს 2018 წელს დაემატა ახალი მსახიობებიც. ეს არის უოლტ დისნეის ანიმაციური კინოწარმოების პირველი ანიმაციური ფილმის გაგრძელება, რომელიც შეიქმნა ორიგინალური ფილმის მწერალთა და რეჟისორთა ჯგუფის მიერ და სტუდიის მიერ პირველ ფილმის გაგრძელებას წარმოადგენს ფანტაზია 2000-ის შემდეგ. რალფმა ინტერნეტი გააფუჭა-ის მსოფლიო პრემიერა ლოს-ანჯელესის ელ კაპიტანის თეატრში გაიმართა 2018 წლის 5 ნოემბერს, ხოლო აშშ-ში გამოვიდა 2018 წლის 21 ნოემბერს. ფილმმა 529 მილიონ აშშ დოლარზე მეტი შემოსავალი მოიპოვა მსოფლიოს მასშტაბით. მას ძირითადად დადებითი შეფასებები მოჰყვა კრიტიკოსების მხრიდან, რომლებიც მას ,,ღირსეულ მემკვიდრეს" უწოდებენ და აქებენ ანიმაციას, იუმორს, პერსონაჟებსა და სიუჟეტს, ასევე რეილის და სილვერმანის ვოკალურ წარმოდგენებს. ფილმი ნომინირებული იყო საუკეთესო ანიმაციური ფილმისთვის ოსკარის 91-ე დაჯილდოებაზე, ოქროს გლობუსის 76-ე დაჯილდოვებასა და კრიტიკოსთა 24-ე არჩევანის ჯილდოზე, და სამივე მათგანი დათმო ადამიანი ობობა: სამყაროს მიღმა-ის სასარგებლოდ.